REPUBLIKA SRBIJA

NARODNA SKUPŠTINA

Odbor za finansije, republički budžet

 i kontrolu trošenja javnih sredstava

011 Broj: 06-2/158-22

6. novembar 2022. godine

Beograd

ZAPISNIK

SEDME SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 6.NOVEMBRA 2022. GODINE

Sednica je počela u 17,00 časova.

Sednici je predsedavao Veroljub Arsić, predsednik Odbora.

Sednici su prisustvovali članovi Odbora: Miroslav Kondić, Nikola Radosavljević, Aleksandra Tomić, Tijana Davidovac, Vladimir Obradović, Nenad Mitrović, Bojana Bukumirović, Nebojša Zelenović i Rozalija Ekres.

Sednici su prisustvovali zamenici članova Odbora: Dragan Jovanović (zamenik Svetlane Milijić) Snežana Paunović (zamenik Dušana Bajatovića), Đorđe Stanković (zamenik Miroslava Aleksića) , Hadži Milorad Stošić i Nebojša Cakić.

Sednici nisu prisustvovali članovi Odbora: Ana Belioca, Veroljub Stevanović i Vojislav Vujić, kao ni njihovi zamenici.

Sednici su prisustvovali narodni poslanici koji nisu članovi Odbora: Zoran Stojanović, Marinika Tepić, Dejan Bulatović, Boško Obradović i Marko Atlagić.

Sednici su prisustvovali: predstavnik predlagača zakona Siniša Mali, potpredsednik Vlade i ministar finansija; poverenici izMinistarstva finansija: Darko Komnenić, pomoćnik ministra, Milesa Marjanović, načelnik Odeljenja budžeta, Saša Stevanović, viši savetnik i Ana Jović, savetnik ; Sanja Radojević Škodrić, direktor Republičkog fonda za zdravstveno osiguranje i Svetlana Tadin, direktor Sektora za ekonomske poslove u Republičkom fondu za zdravstveno osiguranje; predstavniciFiskalnogsaveta: prof. dr Pavle Petrović, predsednik , dr Nikola Altiparmakov i Bojan Dimitrijević, članovi i Danko Brčerević, glavni ekonomista.

Na predlog predsednika, Odbor je većinom glasova (12 glasova za, 2 glasa protiv) utvrdio sledeći

D n e v n i r e d :

1. Razmatranje Predloga zakona o izmenama i dopunama Zakona o budžetu Republike Srbije za 2022. godinu sa Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2022. godinu, koji je podnela Vlada (broj 400-2335/22 od 3. novembra 2022. godine), u načelu;
2. Razmatranje Predloga zakona o Privremenom registru državljana Republike Srbije od 16 do 29 godina kojima se uplaćuje novčana pomoć, koji je podnela Vlada (broj 011-2337/22 od 3. novembra 2022. godine), u načelu;
3. Razmatranje Predloga zakona o potvrđivanju Ugovora o kreditu u iznosu od 79.916.833,43 evra osiguranog kod China Export & Credit Insurance Corporation za finansiranje uklanjanja starog mosta na Savi i izgradnju novog čeličnog lučnog mosta između Republike Srbije, koju zastupa Vlada Republike Srbije, postupajući preko Ministarstva finansija, kao zajmoprimca, BNP PARIBAS SA kao Aranžera, BNP PARIBAS FORTIS SA/NV i BNP PARIBAS SA kao Prvobitnih zajmodavaca i BNP PARIBAS SA, kao Agenta, Ugovora o izmenama i dopunama br. 1 od 19. maja 2022. godine i Ugovora o izmenama i dopunama br. 2 od 20. oktobra 2022. godine, koji je podnela Vlada (broj 011-2341/22 od 3. novembra 2022. godine);
4. Razmatranje Predloga zakona o potvrđivanju Ugovora o zajmu između Vlade Republike Srbije i Fonda za razvoj Abu Dabija za finansiranje podrške budžetu Republike Srbije, koji je podnela Vlada (broj 011-2340/22 od 3. novembra 2022. godine);
5. Razmatranje Predloga zakona o potvrđivanju Sporazuma o zajmu između KfW, Frankfurt na Majni i Republike Srbije za Program „Vodosnabdevanje i prečišćavanje otpadnih voda u opštinama srednje veličine u Srbiji VI (Faza II)“, koji je podnela Vlada (broj 011-2336/22 od 3. novembra 2022. godine).

 Pre prelaska na rad po utvrđenim tačkama dnevnog reda, Odbor je većinom glasova (13 glasova za, 1 narodni poslanik nije glasao), bez primedbi, usvojio zapisnik sa 6. sednice Odbora.

Odbor je većinom glasova (12 glasova za, 1 uzdržan, 1 narodni poslanik nije glasao) odlučio da, u skladu sa članom 76. Poslovnika, obavi zajednički načelni pretres o tačkama 1. i 2. i zajednički jedinstveni pretres o tačkama 3,4. i 5. dnevnog reda, s tim što će se o svakoj tački dnevnog reda Odbor izjašnjavati pojedinačno.

Predsednik Odbora je obavestio članove Odbora da su u skladu sa članom 173. stav 2. Poslovnika Narodne skupštine Odboru dostavljeni izveštaji odbora koji su razmatrali Predlog zakona izmenama i dopunama Zakona o budžetu za 2022. godinu:

- Izveštaj Odbora za privredu, regionalni razvoj, trgovinu, turizam i energetiku, odlučio da predloži Odboru za finansije, republički budžet i kontrolu trošenja javnih sredstava da prihvati Predlog zakona o izmenama i dopunama Zakona budžetu Republike Srbije za 2022. godinu, Razdeo 21 – Ministarstvo privrede, Razdeo 28 – Ministarstvo rudarstva i energetike, Razdeo 32 – Ministarstvo unutrašnje i spoljne trgovine i Razdeo 62 - Ministarstvo turizma i omladine, u načelu;

- Izveštaj Odbora za zdravlje i porodicu koji je odlučio da predloži Odboru za finansije, republički budžet i kontrolu trošenja javnih sredstava da prihvati Predlog zakona o izmenama i dopunama Zakona o budžetu Republike Srbije za 2022. godinu- Razdeo 27, Ministarstvo zdravlja, sa Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2022. godinu;

- Izveštaj Odbora za poljoprivredu, šumarstvo i vodoprivredu, odlučio nakon glasanja da predloži Odboru za finansije, republički budžet i kontrolu trošenja javnih sredstava da prihvati u načelu Predlog zakona o izmenama i dopunama Zakona o budžetu Republike Srbije za 2022. godinu, Razdeo 24 - Ministarstvo poljoprivrede, šumarstva i vodoprivrede.

**Prva i druga tačka dnevnog reda :** Zajednički načelni pretres

Predložene zakone po tačkama 1. i 2. obrazložio je potpredsednik Vlade i ministar finansija Siniša Mali i predsednik Fiskalnog saveta Pavle Petrović.

U uvodnom izlaganju, ministar finansija je istakao pet razloga za izmene i dopune Zakona o budžetu Republike Srbije za 2022. godinu a to su: bolja naplata prihoda u prvih deset meseci 2022. godine, odnosno 180 milijardi dinara više od planiranih prihoda za 2022.godinu kojim država planira da plati sve svoje obaveze do kraja godine; povećano izdvajanje sredstava za nabavku energenata: struje, dizela, gasa usled globalne energetske krize a zarad stabilnog snabdevanja strujom i gasom građana i privrednih subjekata. Još jedan razlog rebalansa budžeta je dalje poboljšanje životnog standarda građana: rast penzija počev od 1.novembra 2022.godine u iznosu od 9% sa nastavkom povećanja penzija, plata u javnom sektoru, plata u vojsci od 1. januara 2023. godine kada će biti povećana i minimalna zarada i rasterećena privreda kroz povećanje neoporezivog dohotka.

Siniša Mali je naglasio da je rebalansom predviđena i podrška mladima od 16 do 29 godina u iznosu od 5.000 dinara.Takođe, izdvojen je i deo sredstva u iznosu od 15 milijardi dinara za socijalna davanja koje se odnose na mere za povećanje nataliteta kroz uvećana davanja za dete kada se rodi kao i pomoć majkama u iznosu od 20.000,00 eur-a pri kupovini prve nekretnine.

Pavle Petrović, predsednik Fiskalnog saveta je istakao da rebalans budžeta predviđa povećanje budžetskog deficita sa 3 na skoro 4% BDP-a koji se može smatrati opravdanim s obzirom na energetsku krizu. Tri su glavna razloga zbog kojeg se rebalans budžeta razlikuje od inicijalnog budžeta a to su: snažno uvećanje inflacije a kao posledica inflacije, s jedne strane je ubrzanje prihoda a sa druge strane rashodi koji nisu pratili inflaciju. Drugi razlog je unošenje u budžet veliki broj rashodnih politika koje nisu bile prvobitno planirane dok se treći razlog odnosi na finansiranje gubitaka javnih preduzeća iz energetskog sektora.

U daljem izlaganju, predsednik Fiskalnog saveta je naglasio da je loša karakteristika predloženog rebalansa njegova netransparentnost, naročito u delu koji se odnosi na izdatke za javna energetska preduzeća dok je načelno dobra strana to što se zadržavaju velika izdvajanja za javne investicije koja će na nivou čitave države iznositi oko 7,5 % BDP-a.

U diskusiji povodom navedenih zakona učestvovali su članovi Odbora: Aleksandra Tomić, Vladimir Obradović, Nebojša Zelenović, Nikola Radosavljević, Dragan Jovanović, Snežana Paunović i narodni poslanici koji nisu članovi Odbora Marinika Tepić, Boško Obradović i Dejan Bulatović, čija su izlaganja tonski snimana.

Narodni poslanik Marinika Tepić ukazala je na povredu člana 27.stav 2 Poslovnika Narodne skupštine ali nije tražila izjašnjenje Odbora na povredu Poslovnika.

1. tačka dnevnog reda – glasanje

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je većinom glasova (9 glasova za, 3 protiv,2 narodna poslanika nisu glasala) odlučio da podnose

I Z V E Š T A J

I

 Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o budžetu Republike Srbije za 2022. godinu sa Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2022. godinu, u načelu.

II

 Odbor za finansije, republički budžet i kontrolu trošenja javnih sredstava, na osnovu člana 174. Poslovnika Narodne skupštine, razmotrio je izveštaje odbora Narodne skupštine koji su, u skladu sa članom 173. stav 1. Poslovnika Narodne skupštine, dostavljeni Odboru za finansije, republički budžet i kontrolu trošenja javnih sredstava, kao nadležnom odboru, i to:

 - Izveštaj Odbora za privredu, regionalni razvoj, trgovinu, turizam i energetiku, koji je većinom glasova odlučio da predloži Odboru za finansije, republički budžet i kontrolu trošenja javnih sredstava da prihvati Predlog zakona o izmenama i dopunama Zakona budžetu Republike Srbije za 2022. godinu, Razdeo 21 – Ministarstvo privrede, Razdeo 28 – Ministarstvo rudarstva i energetike, Razdeo 32 – Ministarstvo unutrašnje i spoljne trgovine i Razdeo 62 - Ministarstvo turizma i omladine, u načelu;

- Izveštaj Odbora za zdravlje i porodicu, koji je odlučio da predloži Odboru za finansije, republički budžet i kontrolu trošenja javnih sredstava da prihvati Predlog zakona o izmenama i dopunama Zakona o budžetu Republike Srbije za 2022. godinu- Razdeo 27, Ministarstvo zdravlja, sa Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2022. godinu;

- Izveštaj Odbora za poljoprivredu, šumarstvo i vodoprivredu, koji je odlučio nakon glasanja da predloži Odboru za finansije, republički budžet i kontrolu trošenja javnih sredstava da prihvati u načelu Predlog zakona o izmenama i dopunama Zakona o budžetu Republike Srbije za 2022. godinu, Razdeo 24 - Ministarstvo poljoprivrede, šumarstva i vodoprivrede.

 Za izvestioca Odbora na sednici Narodne skupštine (sa 9 glasova za, 2 uzdržana i 3 narodna poslanika nisu glasala) određena je dr Aleksandra Tomić, član Odbora.

2.tačka dnevnog reda – glasanje

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je većinom glasova (10 glasova za, 4 narodna poslanika nisu glasala ) odlučio da podnose

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o Privremenom registru državljana Republike Srbije od 16 do 29 godina kojima se uplaćuje novčana pomoć,u načelu.

Za izvestioca Odbora na sednici Narodne skupštine (sa 9 glasova za, 5 narodnih poslanika nije glasalo ) određena je dr Aleksandra Tomić, član Odbora.

**Treća, četvrta i peta tačka dnevnog reda :** Zajednički jedinstveni pretres

Predložene zakone po tačkama 3, 4. i 5. obrazložio je potpredsednik Vlade i ministar finansija Siniša Mali.

Siniša Mali je istakao da se Predlog zakona o potvrđivanju Ugovora o zajmu između Vlade Republike Srbije i Fonda za razvoj Abu Dabija za finansiranje podrške budžetu Republike Srbije odnosi na odobrena sredstva od strane fonda, u iznosu od 1,0 milijarde dolara po povoljnim uslovima, a da će se ta sredstva koristiti kao finansijska podrška budžetu.

Predlog zakona o potvrđivanju Ugovora o kreditu u iznosu do 79.916.833,43 evra osiguranog kod China Export & Credit Insurance Corporation odnosi se na finansiranje uklanjanja starog mosta na Savi i izgradnju novog čeličnog lučnog mosta.

Sredstva u iznosu od 70.000.000 evra predviđena Predlogom zakona o potvrđivanju Sporazuma o zajmu između KfW, Frankfurt na Majni i Republike Srbije za Program “Vodosnabdevanje i prečišćavanje otpadnih voda u opštinama srednje veličine u Srbiji VI (faza II)” planirana su za izgradnju vodovodne mreže i unapređenje odvođenja i prečišćavanja otpadnih voda.

U diskusiji povodom navedenih zakona učestvovali su članovi Odbora: Vladimir Obradović, Veroljub Arsić, Nebojša Zelenović, Aleksandra Tomić, Snežana Paunović i narodni poslanik koji nije član Boško Obradović, čija su izlaganja tonski snimana.

Zamenik člana Odbora Snežana Paunović ukazala je na povredu člana 107. Poslovnika Narodne skupštine ali nije tražila izjašnjenje Odbora na povredu Poslovnika.

3.tačka dnevnog reda – glasanje

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je većinom glasova ( 9 glasova za, 4 glasa protiv i 1 narodni poslanik koji nije glasao) odlučio da podnose

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Ugovora o kreditu u iznosu do 79.916.833,43 evra osiguranog kod China Export & Credit Insurance Corporation za finansiranje uklanjanja starog mosta na Savi i izgradnju novog čeličnog lučnog mosta između Republike Srbije, koju zastupa Vlada Republike Srbije, postupajući preko Ministarstva finansija, kao Zajmoprimca, BNP PARIBAS SA kao Aranžera, BNP PARIBAS FORTIS SA/NV i BNP PARIBAS SA kao Prvobitnih zajmodavaca i BNP PARIBAS SA, kao Agenta, Ugovora o izmenama i dopunama br. 1 od 19. maja 2022. godine i Ugovora o izmenama i dopunama br. 2 od 20. oktobra 2022. godine, koji je podnela Vlada.

Za izvestioca Odbora na sednici Narodne skupštine (sa 9 glasova za, 2 glasa protiv, 3 nisu glasali) određena je dr Aleksandra Tomić, član Odbora.

 4.tačka dnevnog reda – glasanje

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je većinom glasova ( 9 glasova za, 4 glasa protiv i 1 narodni poslanik koji nije glasao ) odlučio da podnose

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Ugovora o zajmu između Vlade Republike Srbije i Fonda za razvoj Abu Dabija za finansiranje podrške budžetu Republike Srbije.

Za izvestioca Odbora na sednici Narodne skupštine (sa 9 glasova za, 2 glasa protiv, 3 nisu glasali ) određena je dr Aleksandra Tomić, član Odbora.

 5.tačka dnevnog reda – glasanje

Na osnovu člana 156. stav 3. Poslovnika Narodne Skupštine, Odbor za finansije, republički budžet i kontrolu trošenja javnih sredstava je većinom glasova (sa 9 glasova za, 3 glasa protiv, 1 uzdržan i 1 narodni poslanik nije glasao )odlučio da podnose

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma o zajmu između KfW, Frankfurt na Majni i Republike Srbije za Program “Vodosnabdevanje i prečišćavanje otpadnih voda u opštinama srednje veličine u Srbiji VI (faza II)”.

Za izvestioca Odbora na sednici Narodne skupštine (sa 9 glasova za, 1 glas protiv, 4 narodna poslanika nisu glasala) određena je dr Aleksandra Tomić, član Odbora.

Sednica je završena u 20,00 časova.

Sednica je tonski snimana.

 SEKRETAR PREDSEDNIK

 Tijana Ignjatović Veroljub Arsić